
VENDIM
Nr. 712, datë 6.11.2019

PËR DHËNIE KONTRIBUTI FINANCIAR, NGA KËSHILLI I MINISTRAVE I REPUBLIKËS SË SHQIPËRISË PËR KËSHILLIN KOMBËTAR SHQIPTAR NË SERBI, PËR BLERJEN E TEKSTEVE SHKOLLORE

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të ligjit nr. 99/2018, “Për buxhetin e vitit 2019”, të ndryshuar, dhe të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e ministrit të Arsimit, Sportit dhe Rinisë, Këshilli i Ministrave

VENDOSI:

1. Dhënien e kontributit financiar, në shumën 20 000 (njëzet mijë) euro, ose ekuivalentin e saj në monedhën kombëtare, për Këshillin Kombëtar Shqiptar në Serbi, për t’u përdorur për blerjen e teksteve shkollore.
2. Kundërvlera në lekë e shumës së sipërpërmendur të transferohet në formën e transfertës, në llogari të përfituesit dhe të përballohet nga buxheti i vitit 2019, miratuar për Ministrinë e Arsimit, Sportit dhe Rinisë, në programet buxhetore “arsimi bazë”, “arsimi i mesëm i përgjithshëm”, “sporti” dhe “rinia”.
3. Ngarkohen Ministria e Arsimit, Sportit dhe Rinisë dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

[bookmark: _GoBack]KRYEMINISTËR
Edi Rama


